**4. GRAĐEVINSKO ZEMLJIŠTE U OPĆINI VIRJE**

Predmetna nekretnina, zemljište na zk.č.br. 9284/26, zk.ul.br. 2401, k.o. Virje, nalazi se u naselju Virje, ujedno i sjedištu Općine, u Koprivničko-križevačkoj županiji. Smještena je približno 2 km sjeverno, zračne linije, od središta naselja, te približno 15,5 km jugoistočno, zračne linije, od grada Koprivnice, sjedišta županije. Predmetna čestica u naravi je neizgrađeno zemljište obraslo niskim raslinjem i grmljem. Parcela je nepravilnog oblika, izdužena u smjeru sjeveroistok-jugozapad, teren je uglavnom ravan. Pristup predmetnoj nekretnini ostvaruje se s istočne strane preko asfaltirane prometnice. Prema PPU Općine Virje predmetna nekretnina nalazi se unutar granica izdvojenog građevinskog područja izvan naselja, u zoni gospodarske - proizvodno-poslovne namjene.







